Ντέιβ Αλεξάντερ (μουσικός)

Ο Ντέιβιντ Μάικλ Αλεξάντερ (3 Ιουνίου 1947 – 10 Φεβρουαρίου 1975) ήταν Αμερικανός μουσικός, περισσότερο γνωστός ως ο πρώτος μπασίστας του επιδραστικού proto-punk συγκροτήματος The Stooges. Ως μέλος του συγκροτήματος εισήχθη στο Rock and Roll Hall of Fame το 2010. 

 Βιογραφία 
Αφού η οικογένειά του μετακόμισε στο Ανν Άρμπορ του Μίσιγκαν από το Γουίτμορ Λέικ του Μίσιγκαν, ο Αλεξάντερ φοίτησε στο Λύκειο Πάιονιρ , εκεί όπου γνώρισε τους αδελφούς Ρον και Σκοτ Άσετον. Ο «Ζάντερ» (όπως ήταν επίσης γνωστός ο Αλεξάντερ) εγκατέλειψε το λύκειο μετά από 45 λεπτά την πρώτη μέρα της τελευταίας χρονιάς του το 1965 για να κερδίσει ένα στοίχημα. Αργότερα την ίδια χρονιά, ο Ρον πούλησε τη μοτοσικλέτα του  και έπειτα πήγε στην Αγγλία για να δει τους The Who και να «προσπαθήσει να βρει τους Beatles».

Ο Αλεξάντερ και οι αδελφοί Άσετον σύντομα γνώρισαν τον Iggy Pop και σχημάτισαν τους Stooges το 1967. Αν και ο Αλεξάντερ ήταν εντελώς αρχάριος στο όργανό του, μάθαινε γρήγορα και στη συνέχεια έπαιξε σημαντικό ρόλο στην ενορχήστρωση, τη σύνθεση και την εκτέλεση όλων των τραγουδιών που εμφανίστηκαν στα δύο πρώτα άλμπουμ του συγκροτήματος, The Stooges και Fun House. Συχνά πιστώνεται από το Pop μέσω συνεντεύξεών του και πιστώνονταν από τον αείμνηστο Ρον Άσετον ως ο κύριος συνθέτης της μουσικής για τα τραγούδια των Stooges, "We Will Fall",  "Little Doll" (και τα δύο στο The Stooges ), "Dirt" και "1970" (και τα δύο στο Fun House).

Ο Αλεξάντερ απολύθηκε από το συγκρότημα τον Αύγουστο του 1970, αφού εμφανίστηκε στο Διεθνές Φεστιβάλ Μουσικής Γκους Λέικ πολύ μεθυσμένος, μη μπορώντας να παίξει. Μετά την απόλυσή του, ο Άλεξαντερ αντικαταστάθηκε από τους μπασίστες Ζεκέ Ζέτνερ και Τζίμι Ρέκα, αν και ο Ρον Άσετον έπαιξε μπάσο στο πρώτο άλμπουμ μετά τον Αλεξάντερ, Raw Power. Ο Αλεξάντερ παρέμεινε στενός φίλος και με τους δύο αδελφούς Άσετον, καθώς και με τον Μπιλ Τσίτχαμ, που ήταν ειδικός μουσικής τεχνολογίας και φίλος από το λύκειο τόσο του Αλεξάντερ όσο και των αδελφών Άσετον. Ο Αλεξάντερ δεν εντάχθηκε σε άλλο συγκρότημα μετά την απόλυσή του από τους Stooges, βασιζόμενος κυρίως σε χρήματα που έβγαζε από επενδύσεις στο χρηματιστήριο για να τα βγάλει πέρα.

 Θάνατος και φόρος τιμής 
Ο Αλεξάντερ πέθανε από πνευμονικό οίδημα το 1975,  σε ηλικία 27 ετών στο Ανν Άρμπορ, αφού είχε εισαχθεί σε νοσοκομείο για παγκρεατίτιδα, που συνδέθηκε με τον αλκοολισμό του. Open Up and Bleed, Paul Trynka (Little Brown 2007) Όταν οι Stooges εισήχθησαν στο Rock and Roll Hall of Fame το 2010, ο Iggy Pop απέτισε φόρο τιμής στον Αλεξάντερ στην ομιλία του. 

 Αναφορές σε τραγούδια 
Ο Μάικ Γουάτ αναφέρεται στον Αλεξάντερ ονομαστικά στο τραγούδι του "The Angel's Gate", στο άλμπουμ του, The Secondman's Middle Stand, του 2004  όταν ο Γουάτ είχε γίνει ο αντικαταστάτης του Αλεξάντερ στους αναμορφωμένους Stooges. Στην πρώτη εμφάνισή του με τους Stooges στο Φεστιβάλ Μουσικής και Τεχνών Coachella Valley τον Μάιο του 2003, φόρεσε ένα μπλουζάκι με τον Ντέιβ Αλεξάντερ ως φόρο τιμής. 

Ο Iggy Pop κάνει αναφορά στον Αλεξάντερ στην εισαγωγή του τραγουδιού "Dum Dum Boys" στο άλμπουμ του The Idiot του 1977 λέγοντας: "How about Dave?/OD'd on alcohol" («Τι έγινε με τον Ντέιβ;/Πήρε υπερβολική δόση αλκοόλ»).


 Δισκογραφία 

 Με τους Stooges 

 The Stooges (1969)
 Fun House (1970)

 Δείτε επίσης 

 Κλαμπ 27

 Παραπομπές 

 Εξωτερικοί σύνδεσμοι 

 Ο Χαμένος Stooge: Κυνηγώντας το Φάντασμα του Ντέιβ Αλεξάντερ
 Ο Ντέιβ Αλεξάντερ στην ιστοσελίδα του Open Up and Bleed

Κατηγορία:Μέλη των Stooges